Oppgaver til PC-lab 2

I de følgende oppgavene skal vi gjøre et lite eksperiment. Vi tenker oss at datasettet fra den norske delen av European Social Survey er en populasjon (som består av 2036 enheter). Vi bruker deretter SPSS til å trekke tilfeldige utvalg av en viss størrelse (N) fra denne populasjonen. Dette gjør vi ved å velge Data i hovedmenyen og deretter Select cases. Velg Random Sample og be SPSS om å trekke et bestemt antal enheter fra de første 2036 enhetene i datasettet (dvs fra alle).

1. Før du trekker det første utvalget, beregn populasjonens gjennomsnittlige plassering på høyre-venstre skalen (µY) og standardavviket til denne variabelen (σY). Tegn en tilsvarende figur som den du ser på side 83 i læreboken der du markere µY som en lodrett strek.
2. Trekk nå 10 utvalg der N=25. For hver gang du trekker et nytt utvalg, beregn utvalgets gjennomsnittlige plassering på høyre-venstre skalaen og tegn disse punktestimatene inn som en prikk i figuren du tegnet under 1. Når du ser på figuren, vil du si at utvalgsgjennomsnittet er en ”unbiased” estimator av populasjonsgjennomsnittet? TIPS: Samarbeid gjerne med sidemannen for å få mange utvalg. 
3. Beregn gjennomsnittet av de utvalgsgjennomsnittene du har kommet frem til under oppgave 2 (for hånd). Hvor nær kommer du den korrekte populasjonsparameteren?

4. Ta utgangspunkt i Z-fordelingen og beregn konfidensintervaller (α =.05) rundt de punkestimatene du beregnet under oppgave 2 (bruk tabellen i appendix C til å finne de kitiske verdiene. Tegn konfidensintervallene inn i figuren slik det er gjort på side 83 i læreboken. Ligger populasjonsverdien innenfor konfidensintervallene til samtlige punktestimater?

5. Hva skjer med konfidensintervallene om du reduserer α til 0.01? Test dette for et par av estimatene i figuren.
6. Bruk t-fordelingen i stedet for Z-fordelingen til å beregne 95% konfidensintervaller rundt estimatene (TIPS: bruk t-fordelingstabellen i appendix D til å finne kritiske verdier). Blir konfidensintervallene større eller mindre enn de du beregnet under oppgave 4? Gitt utvalgsstørrelsen, hva er mest riktig å bruke i disse tilfellene, Z eller t?

7. Øk nå N til 100 og gjenta det du har gjort under oppgave 2 til 4 over. Hva er effekten av å øke utvalgsstørelsen fra 25 til 100 på presisjonen til estimatene?

De neste oppgavene handler om hypotesetesting.

8. Vi er opptatt av variasjoner i politisk tillit mellom menn og kvinner. Tenk deg at tidligere forkning har vist at menn har en gjennomsnittlig tillit til politiet på 6.95 (målt med skalaen i ESS). Vi har en teori om at kvinner har mer tillit til politiet enn menn og vår forskningshypotese er derfor at kvinnenes gjennomsnitt skal være høyere enn mennenes. Formuler nullhypotesen og bestem om en en- eller tohalet test er relevant i denne situasjonen.

9. Beregn kvinnenes gjennomsnitt (og standardavvik) for variabelen som måler tillit til politiet. TIPS: Bruk igjen Select Cases for å velge ut kvinnene, men denne gangen med alternativet If condition is satisfied. Betingelsen du må legge inn er vist i figuren nedenfor.

Bruk t-fordelingen og velg et alpha-nivå på 0.05. Beregn teststatistikken og  avgjør om resultatet er entydig nok til å forkaste nullhypotesen.

11. Tidligere forkning har også vist at menn har en gjennomsnittlig tillit til EU-parlamentet på 4,62. Vi antar at kvinner er forskjellig fra menn, men vi vet ikke om de ligger høyere eller lavere enn menn på denne variabelen. Forskningshypotesen sier derfor ganske enkelt at kvinners tillit til EU-parlamentet er forskjellig fra menns tillit. Formuler nullhypotesen, velg relevant test (en- eller to-halet), velg alpha-nivå og gjennomfør testen. Kan nullhypotesen forkastes?

